Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 170/14/8808	Rožňava, 15.5.2014
EEČ : 2-67-154-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	že v XXXXX okr. XXXXX a inde, ako otec maloletých detí XXXXX, nar. XXXXX a XXXXX, nar. XXXXX, od mesiaca novembra 2013 doposiaľ úmyselne neprispieval na ich výživu pravidelne mesačne a v plnej výške, hoci rozsudkami Okresného súdu v XXXXX sp. zn. XXXXX zo dňa 03.11.2011 a XXXXX zo dňa 20.12.2011 bol zaviazaný prispievať na ich výživu po XXXXX,- € mesačne na každé dieťa, v dôsledku čoho za uvedené obdobie dlhuje na výživnom sumu vo výške najmenej XXXXX,- € matke maloletých, XXXXX,

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ v XXXXX sp. zn. ČVS: XXXXX zo dňa 31.03.2014 bolo vznesené obvinenie Attilovi Andremu za prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX dňa 16.04.2014 poštovou poukážkou uhradil dlžné výživné  v plnej výške XXXXX,-€, a ďalšou poštovou poukážkou toho istého dňa uhradil  matke maloletých, XXXXX, sumu XXXXX,- € ako výživné za mesiac apríl 2014. Fotokópie poštových poukážok sú súčasťou vyšetrovacieho spisu.
           Svedkyňa XXXXX vo svojej výpovedi potvrdila, že o deti je riadne postarané a v dôsledku neplnenia vyživovacej povinnosti obvineným, deti núdzou netrpeli. 
           Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka